Vďaka aróma difuzéru a aromaterapii je možná inhalácia esenciálnych olejov. Vdýchnutím prenikajú cez dýchacie cesty do nášho tela a vplývajú na naše čuchové a nervové bunky. V závislosti od konkrétnej vône dochádza k určitej reakcii nervového systému. Esenciálne oleje stimulujú nervový systém a dokážu na človeka pôsobiť vo fyzickej, emočnej (limbický systém) i mentálnej rovine. Môžu tak upokojovať, zlepšiť spánok, koncentráciu alebo pomôcť pri liečbe respiračných ochorení. Okrem iného príjemnou vôňou je možné navodiť aj pozitívnu atmosféru.